સારાંશ માટે દસ્તાવેજ: સ્કૂલ બેગમાંથી છરા અને પંચ મળ્યા.

આ ઘટનાની ચર્ચા આખા રાજ્યમાં થઈ રહી છે ત્યારે સવાલ થાય છે કે હાઈસ્કૂલમાં 10માં ભણતા વિદ્યાર્થીએ આ પ્રકારની ઘાતકી હત્યા કેવી રીતે કરી? શું એક સગીર આવું કૃત્ય કરી શકે? આવું પ્લાનિંગ સગીર આરોપીએ કર્યું હતું? એક ઠપકાનો આવો અંજામ?

બીબીસીએ આ પ્રશ્નનોના જવાબ શોધવાના પ્રયાસ કર્યા હતા. 

ઘટના શું છે?

ભારતી વિદ્યાલય, વડોદરા

શુક્રવારે બપોરની સ્કૂલ શરૂ થાય એ પહેલાં ધોરણ 9માં ભણતા વિદ્યાર્થી દેવ તડવીનો લોહીલુહાણ મૃતદેહ સ્કૂલના જ શૌચાલયમાંથી મળ્યો, જેના આધારે ખ્યાલ આવી ગયો કે દેવની હત્યા કરાઈ છે.

કોઈને કલ્પના સુદ્ધાં નહોતી કે આ કિશોરના શરીર પર તીક્ષ્ણ હથિયારના 31 ઘા ઝીંકનાર પણ કિશોર જ છે.

પોલીસને એક સ્કૂલ બેગ મળી હતી, જેમાંથી બે છરા, બે લોખંડની મૂઠ અને મરચાંની ભૂકીનું પાણી ભરેલી બોટલ મળી આવી હતી. એ બેગમાં શર્ટ અને ટીશર્ટ પણ હતાં.

જેના આધારે પોલીસને શંકા ગઈ હતી કે હત્યા કરનાર પણ સહપાઠી હોઈ શકે, જ્યારે સ્કૂલના સીસીટીવી ફૂટેજ તપાસ્યા, ત્યારે જાણ થઈ કે સંદિગ્ધ 10માં ધોરણમાં ભણતો કિશોર છે.

આરોપી કેવી રીતે પકડાયો?

ઘટના બાદ આરોપી સગીર તેમનું બેગ સ્કૂલની બાજુના મંદિર પર નાખીને નાસી ગયા હતા અને પોલીસે તેમની શોધખોળ હાથ ધરી હતી.

પોલીસ સૂત્રો પાસેથી મળતી માહિતી પ્રમાણે, ઘટનાની જાણ થતા આરોપી કિશોરના પિતા જ આરોપીને વલસાડ સંબંધીને ત્યાં મૂકી આવ્યા હતા. 

પરિવારજનો શનિવારે વલસાડથી આરોપી કિશોરને લઈ આવ્યા અને પોલીસ સમક્ષ રજૂ કર્યા હતા.

તમે આ વાંચ્યું કે નહીં?

પોલીસ તપાસ બાદ બહાર આવ્યું કે આયોજનપૂર્વક હત્યાને અંજામ આપવામાં આવ્યો હતો. 

બેગમાં આ વિદ્યાર્થીએ હથિયારોની સાથે અન્ય વિદ્યાર્થીની બે ચોપડીઓ મૂકી હતી, જેથી બેગ પોલીસને મળે તો પણ હત્યાનો આરોપ જેની ચોપડીઓ છે એ વિદ્યાર્થી પર લાગે.

સીસીટીવી ફૂટેજ તપાસતા પહેલાં સુધી પોલીસ પણ આ ચોપડીઓના કારણે ગુમરાહ થઈ હતી. કપડાં બદલીને નાસી જવામાં સરળતા રહે એ માટે બેગમાં વધારાના કપડાં રાખ્યાં હતાં.

16 વર્ષની વયે આ પ્રકારે આયોજન કરીને હત્યા કરવાની જરૂર કેમ પડી? એવો તો શું ઝઘડો હતો કે આ પ્રકારે આયોજન કરીને હત્યા કરી?

શિક્ષકનો ઠપકો અને બદલો 

પ્રતીકાત્મક તસવીર

પોલીસ દ્વારા કરાયેલી પૂછપરછમાં એવું જાણવા મળ્યું કે, હત્યા કરનારને મૃતક વિદ્યાર્થી દેવ સાથે કોઈ વાંધો હતો જ નહીં.

પૂછપરછમાં બહાર આવ્યું કે બે દિવસ પહેલાં એક શિક્ષકે હોમવર્ક બાબતે આરોપી વિદ્યાર્થીને ઠપકો...\nદસ્તાવેજની સમાન ભાષામાં સારાંશ:
વડોદરાની ભારતી વિદ્યાલયમાં ધોરણ 9માં ભણતા વિદ્યાર્થી દેવ તડવીની હત્યાનો આરોપ તેની જ શાળાના ધોરણ 10ના સગીર વિદ્યાર્થી પર છે.